pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดฯ ณัฐพล รุดให้กำลังใจผู้ประกอบการในงาน OTOP City 2022
วันศุกร์ที่ 23 ธันวาคม 2565
23/12/2565
ปลัดฯ ณัฐพล รุดให้กําลังใจผู้ประกอบการในงาน OTOP City 2022
ปลัดฯ ณัฐพล รุดให้กําลังใจผู้ประกอบการในงาน OTOP City 2022
วันนี้(22ธันวาคม2565)ดร.ณัฐพลรังสิตพลปลัดกระทรวงอุตสาหกรรมพร้อมด้วยนางสาวณัฏฐิญาเนตยสุภารองอธิบดีกรมส่งเสริมอุตสาหกรรมรักษาราชการแทนรองปลัดกระทรวงอุตสาหกรรมตรวจเยี่ยมบูธของกรมส่งเสริมอุตสาหกรรมในงานOTOP City 2022ซึ่งจัดขึ้นภายใต้แนวคิด“มอบความสุขจากภูมิปัญญาส่งต่อคุณค่าจากฝีมือคนไทย”โดยกําหนดจัดขึ้นระหว่างวันที่17 – 25ธันวาคม2565ณอาคารชาเลนเจอร์1 - 3ศูนย์แสดงสินค้าและการประชุมอิมแพ็คเมืองทองธานีทั้งนี้คาดว่าตลอดการจัดงานจะสามารถสร้างรายได้ให้เกิดเงินหมุนเวียนในระบบเศรษฐกิจได้ไม่น้อยกว่า500ล้านบาทพร้อมทั้งช่วยผลักดันเศรษฐกิจไทยให้เติบโตและสามารถกระจายรายได้ให้แก่ชุมชนอย่างทั่วถึง
สําหรับภายในพื้นที่จัดแสดงของกรมส่งเสริมอุตสาหกรรมแบ่งออกเป็น3โซนดังนี้
โซนที่1นิทรรศการจัดแสดงและจําหน่ายผลิตภัณฑ์OTOPของผู้ประกอบการกลุ่มเป้าหมายภายใต้แนวคิด“OTOPชุมชนดีพร้อม”ประกอบด้วย1)นิทรรศการจัดแสดงผลิตภัณฑ์OTOPที่ผ่านการพัฒนาจากกระทรวงอุตสาหกรรม2)สาธิตกระบวนการผลิตของผลิตภัณฑ์ต่างๆจากผู้ผลิตเช่นการย้อมผ้าฝ้ายด้วยวัตถุดิบจากธรรมชาติ3)กิจกรรมถ่ายทอดองค์ความรู้(Share & Learn)
โซนที่2 DIPROM Gift Shopของขวัญปีใหม่จากใจชาวดีพร้อมเป็นการนําผลิตภัณฑ์จากผู้ผลิตผู้ประกอบการOTOPที่เคยเข้าร่วมโครงการกับกระทรวงอุตสาหกรรมมาจัดแสดงและจําหน่ายสินค้าจํานวน5รูปแบบคือ1) Healthy DIPROM 2) Tasty DIPROM 3) Beauty DIPROM 4) Happy DIPROM 5) Luxury DIPROM
โซนที่3การเผยแพร่และประชาสัมพันธ์กิจกรรมต่างๆของกระทรวงอุตสาหกรรมเช่นบูธเงินทุนหมุนเวียนเพื่อการส่งเสริมอาชีพอุตสาหกรรมในครอบครัวและหัตถกรรมไทยเพื่อให้บริการคําปรึกษาแนะนําในด้านการเงินแก่ผู้ประกอบการและบูธศูนย์บริการธุรกิจอุตสาหกรรมดีพร้อม(DIPROM BSC)
รัฐบาลไทย-ข่าวทำเนียบรัฐบาล-พม. สานพลังเครือข่าย ช่วยคนไร้บ้าน อิ่มใจ อุ่นกาย คลายหนาว พร้อมที่พัก
วันศุกร์ที่ 23 ธันวาคม 2565
พม. สานพลังเครือข่าย ช่วยคนไร้บ้าน อิ่มใจ อุ่นกาย คลายหนาว พร้อมที่พัก
พม. สานพลังเครือข่าย ช่วยคนไร้บ้าน อิ่มใจ อุ่นกาย คลายหนาว พร้อมที่พัก
เมื่อวันที่ 22 ธ.ค. 65เวลา 18.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) ลงพื้นที่ลานพระแม่ธรณีบีบมวยผม บริเวณท้องสนามหลวง เพื่อร่วมกิจกรรม “อิ่มใจ อุ่นกาย คลายหนาว เพื่อคนไร้บ้าน” เพื่อประชาสัมพันธ์สวัสดิการด้านที่พักอาศัยที่ช่วยบรรเทาความเดือดร้อนในช่วงฤดูหนาวที่มีอากาศเย็น โดยเฉพาะช่วงเวลากลางคืน ซึ่งเป็นความร่วมมือระหว่างกระทรวงการพัฒนาสังคมและความมั่นคงของมนุษย์ (พม.)โดยกรมพัฒนาสังคมและสวัสดิการ (พส.) ร่วมกับกรุงเทพมหานคร มูลนิธิพัฒนาที่อยู่อาศัย มูลนิธิกระจกเงา มูลนิธิอิสรชน สํานักงานกองทุนสนับสนุนการสร้างเสริมสุขภาพ (สสส.) และสถาบันเอเชียศึกษา จุฬาลงกรณ์มหาวิทยาลัย ทั้งนี้ รองอธิบดีกรมพัฒนาสังคมและสวัสดิการ ได้แก่ นายกิตติ อินทรกุล และนางสาวนภาพร เมฆาผ่องอําไพ ผู้แทนหน่วยงานและภาคีเครือข่าย เข้าร่วมกิจกรรม
นายอนุกูล กล่าวเพิ่มเติมว่า กระทรวง พม. โดย พส. ได้จัดบริการที่พัก “บ้านปันสุข” โดยคํานึงถึงวิถีการใช้ชีวิตของผู้ประสบปัญหาด้านที่พักอาศัยในเมืองใหญ่ ซึ่งเปิดให้บริการทุกวัน ไม่ว่าจะเป็น ห้องพัก เครื่องซัก–อบผ้า ห้องอาบน้ํา และโซนซักล้าง พร้อมทั้งกิจกรรมจากหน่วยงานต่างๆ ประกอบด้วย บูธอาหารและเครื่องดื่ม และกิจกรรมสันทนาการต่างๆ เพื่อสร้างความผ่อนคลายในบรรยากาศมิตรภาพ อีกทั้งเวทีเสวนาและกิจกรรมให้คําปรึกษาแนะนําด้านสิทธิสวัสดิการต่างๆ เพื่อให้คนไร้บ้านสามารถเปิดอกพูดคุยถึงปัญหาและความต้องการ ซึ่งกระทรวง พม. และภาคีเครือข่ายจะได้นําข้อมูลไปประสานความช่วยเหลือให้สามารถเข้าถึงสิทธิสวัสดิการที่เหมาะสม ทั้งนี้ กระทรวง พม. พร้อมให้ความช่วยเหลือคนไร้บ้านสําหรับการเข้ารับบริการที่พักในวันดังกล่าว โดยได้จัดบริการรถรับ-ส่ง เพื่อพาไปเช็คอิน “บ้านปันสุข” ได้ทันที
รัฐบาลไทย-ข่าวทำเนียบรัฐบาล-กษ. ชี้แจงข้อเรียกร้องให้มีการช่วยเหลือชาวสวนลำไย
วันศุกร์ที่ 23 ธันวาคม 2565
23/12/2565
กษ. ชี้แจงข้อเรียกร้องให้มีการช่วยเหลือชาวสวนลําไย
สํานักงานเศรษฐกิจการเกษตร  เผยอยู่ระหว่างเสนอ ครม.จัดทําโครงการเยียวยาเกษตรกรชาวสวนลําไย ปี 2564/2565
จากกรณีกลุ่มเกษตรกรผู้ปลูกลําไย 8 จังหวัดภาคเหนือ รวมตัวยื่นข้อเรียกร้องให้นายกรัฐมนตรีช่วยเร่งรัดการจ่ายค่าชดเชย หลังขาดทุนมากว่า 2 ปี โดยระบุว่า ชาวสวนลําไยประสบปัญหาขาดทุน เนื่องจากผลผลิตราคาตกต่ําจากการมีพ่อค้าคนกลางกําหนดราคาซื้ออย่างไม่เป็นธรรม จึงเรียกร้องให้ภาครัฐช่วยเหลือเกษตรกร เพื่อบรรเทาความเดือดร้อนและแก้ไขปัญหาโครงสร้างราคาให้มีความเหมาะสมนั้น
วันที่ 23 ธันวาคม 2565 นายฉันทานนท์ วรรณเขจร เลขาธิการสํานักงานเศรษฐกิจการเกษตร ในฐานะโฆษกกระทรวงเกษตรและสหกรณ์ กล่าวชี้แจงว่า สําหรับการเยียวยาเกษตรกร กรมส่งเสริมการเกษตรในฐานะฝ่ายเลขานุการคณะกรรมการพัฒนาและบริหารจัดการผลไม้ ได้ดําเนินการจัดทําโครงการเยียวยาเกษตรกรชาวสวนลําไย ปี 2564/2565 ต่อคณะรัฐมนตรี โดยเสนอแนวทางให้มีขนาดพื้นที่ปลูกรายละไม่เกิน 25 ไร่ ในอัตรา 2,000 บาทต่อไร่ กรอบวงเงิน 3,821.54 ล้านบาท ซึ่งขณะนี้อยู่ระหว่างรอการบรรจุเข้าสู่วาระการประชุมคณะรัฐมนตรีเพื่อพิจารณาต่อไป
รัฐบาลไทย-ข่าวทำเนียบรัฐบาล-กรมทางหลวงชนบท รับมือสถานการณ์น้ำท่วมต่อเนื่อง จัดเจ้าหน้าที่นำเครื่องจักรและอุปกรณ์
วันศุกร์ที่ 23 ธันวาคม 2565
กรมทางหลวงชนบท รับมือสถานการณ์น้ําท่วมต่อเนื่อง จัดเจ้าหน้าที่นําเครื่องจักรและอุปกรณ์
อํานวยความสะดวกปลอดภัยให้กับประชาชนในจังหวัดปัตตานี ตามนโยบายของรัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กระทรวงคมนาคม กล่าวว่า จากสถานการณ์อุทกภัยที่เกิดขึ้นในพื้นที่จังหวัดปัตตานีในเวลานี้ (23 ธ.ค. 65) ทําให้มีโครงข่ายทางหลวงชนบทได้รับผลกระทบ จํานวน 4 สายทาง ได้แก่
1. ถนนสาย ปน.2010 แยก ทล.42 - บ้านบาซาเอ อําเภอโคกโพธิ์ หนองจิก และยะรัง ไหล่ทางชํารุงเสียหาย ช่วง กม. ที่ 15+100 - 15+700 สามารถสัญจรได้ฝั่งทางซ้าย
2. ถนนสาย ปน.2044 แยก ทล.42 - บ้านกาเยาะมาตี อําเภอสายบุรี ช่วง กม. ที่ 0+000 - 1+000 ระดับน้ําสูง 60 เซนติเมตร ไม่สามารถสัญจรได้
3. ถนนสาย ปน.2061 แยก ทล.42 - บ้านสายบุรี อําเภอสายบุรี ช่วง กม. ที่ 4+500 - 5+100 ระดับน้ําสูง 50 เซนติเมตร ไม่สามารถสัญจรได้
4. ถนนสาย ปน.6083 บ้านบือราแง - บ้านชะเมา อําเภอทุ่งยางแดง ช่วง กม. ที่ 1+900 - 3+550 ระดับน้ําสูง 75 เซนติเมตร ไม่สามารถสัญจรได้
อธิบดีกรมทางหลวงชนบท กล่าวเพิ่มเติมว่า กรมทางหลวงชนบท (ทช.) ได้ปฏิบัติตามนโยบายรับมืออุทกภัยของนายศักดิ์สยาม ชิดชอบ รัฐมนตรีว่าการกระทรวงคมนาคม โดยสั่งการให้สํานักงานทางหลวงชนบทที่ 12 (สงขลา) แขวงทางหลวงชนบทปัตตานี เข้าอํานวยความสะดวกปลอดภัยให้กับประชาชนอย่างเร่งด่วน โดยได้นํากําลังเจ้าหน้าที่ปรับปรุงระบบระบายน้ําบริเวณทางหลวงชนบทสาย ปน.5072 และปรับเกลี่ยดินสไลด์ที่ปิดทับเส้นทางบนทางหลวงชนบท สาย ปน.2001 เพื่อเป็นการป้องกันน้ําท่วมขังผิวการจราจรและช่วยบรรเทาความเดือดร้อนในการสัญจรให้กับประชาชนในช่วงฝนตกหนัก
สําหรับโครงข่ายทางหลวงชนบทที่ได้รับผลกระทบในจังหวัดปัตตานี ในเบื้องต้น ทช. ได้ดําเนินการติดตั้งป้ายเตือนและอุปกรณ์อํานวยความปลอดภัย พร้อมจัดชุดเคลื่อนที่เร็วเฝ้าระวังสถานการณ์จนกว่าระดับน้ําจะกลับเข้าสู่ภาวะปกติ ทั้งนี้ ประชาชนสามารถแจ้งเหตุอุทกภัยได้ที่แขวงทางหลวงชนบทในพื้นที่หรือติดต่อสายด่วน ทช. โทร. 1146
รัฐบาลไทย-ข่าวทำเนียบรัฐบาล-นายกฯ มอบคำขวัญเนื่องในวันเด็กแห่งชาติ ประจำปี 2566 “รู้หน้าที่ มีวินัย ใฝ่ความดี”
วันศุกร์ที่ 23 ธันวาคม 2565
23/12/2565
นายกฯ มอบคําขวัญเนื่องในวันเด็กแห่งชาติ ประจําปี 2566 “รู้หน้าที่ มีวินัย ใฝ่ความดี”
โฆษกรัฐบาลเผย นายกฯ มอบคําขวัญเนื่องในวันเด็กแห่งชาติ ประจําปี 2566 “รู้หน้าที่ มีวินัย ใฝ่ความดี”
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (23 ธันวาคม 2565) พลเอก ประยุทธ์ จันทร์โอชา นายกรัฐมนตรี ได้มอบคําขวัญเนื่องในวันเด็กแห่งชาติ ประจําปี 2566 ว่า “รู้หน้าที่ มีวินัย ใฝ่ความดี”
“พลเอก ประยุทธ์ จันทร์โอชา นายกรัฐมนตรี ได้มอบคําขวัญเนื่องในวันเด็กแห่งชาติให้กับเด็ก ๆ มาแล้วรวม 8 ครั้ง ตั้งแต่ปี พ.ศ. 2558 โดยครั้งนี้ เป็นการมอบคําขวัญเนื่องในวันเด็กแห่งชาติ ประจําปี 2566 เป็นครั้งที่ 9” นายอนุชาฯ กล่าว
รัฐบาลไทย-ข่าวทำเนียบรัฐบาล-พิธีเจริญพระพุทธมนต์ เจริญจิตภาวนาถวายพระพรชัยมงคล แด่สมเด็จพระเจ้าลูกเธอ เจ้าฟ้าพัชรกิติยาภา
วันพฤหัสบดีที่ 22 ธันวาคม 2565
พิธีเจริญพระพุทธมนต์ เจริญจิตภาวนาถวายพระพรชัยมงคล แด่สมเด็จพระเจ้าลูกเธอ เจ้าฟ้าพัชรกิติยาภา
พิธีเจริญพระพุทธมนต์ เจริญจิตภาวนาถวายพระพรชัยมงคล แด่สมเด็จพระเจ้าลูกเธอ เจ้าฟ้าพัชรกิติยาภา
ในวันพฤหัสบดีที่๒๒ธันวาคมพุทธศักราช๒๕๖๕เวลา๑๗.๐๐น.ณพระอุโบสถวัดไตรมิตรวิทยารามวรวิหารเขตสัมพันธวงศ์กรุงเทพมหานคร คณะสงฆ์วัดไตรมิตรวิทยารามวรวิหารโดยท่านเจ้าประคุณสมเด็จพระพุฒาจารย์เจ้าคณะใหญ่หนตะวันออกเจ้าอาวาสวัดไตรมิตรวิทยาราม,ท่านเจ้าประคุณสมเด็จพระมหารัชมงคลมุนีเจ้าคณะใหญ่หนกลางผู้ช่วยเจ้าอาวาสวัดไตรมิตรวิทยารามเป็นประธานฝ่ายสงฆ์ มีนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมร่วมกับศาสตราจารย์พิเศษดร.สุรเกียรติ์เสถียรไทยรองประธานกรรมการที่ปรึกษาประธานกรรมการบริหารมูลนิธิอาสาเพื่อนพึ่ง(ภาฯ)ยามยากสภากาชาดไทย เป็นประธานฝ่ายฆราวาส พร้อมด้วยศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมและคณะผู้บริหารกระทรวงดิจิทัลฯ เข้าร่วมพิธีเจริญพระพุทธมนต์นวัคคหายุสมธัมม์และเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอเจ้าฟ้าพัชรกิติยาภานเรนทิราเทพยวดีกรมหลวงราชสาริณีสิริพัชรมหาวัชรราชธิดา ได้อัญเชิญพระพุทธมนต์อันอุดมด้วยมงคลมาสาธยายเพื่อให้เกิดความสวัสดีมีชัยขอถวายเป็นพระราชกุศลและถวายพระพรชัยมงคลขออาราธนาคุณพระศรีรัตนตรัยพร้อมเทวานุภาพของพระสยามเทวาธิราชเจ้าขออานิสงส์แห่งพระราชกุศลที่ทรงบําเพ็ญอยู่เป็นนิจและบุญกุศลที่คณะสงฆ์พร้อมด้วยพสกนิกรชาวไทยได้บําเพ็ญถวายพระราชกุศลขอได้โปรดอภิบาลประทานพรแด่สมเด็จพระเจ้าลูกเธอเจ้าฟ้าพัชรกิติยาภานเรนทิราเทพยวดีกรมหลวงราชสาริณีสิริพัชรมหาวัชรราชธิดาและเพื่อความสุขสวัสดีแด่พสกนิกรชาวไทยที่มาร่วมกันเจริญพระพุทธมนต์และเจริญจิตตภาวนา
___________________
รัฐบาลไทย-ข่าวทำเนียบรัฐบาล-รฟท. แจ้งเหตุรถแท็กซี่ ฝ่าเครื่องกั้นถนน ชนกับขบวนรถชานเมืองที่ 339 กรุงเทพ - ชุมทางแก่งคอย
วันศุกร์ที่ 23 ธันวาคม 2565
รฟท. แจ้งเหตุรถแท็กซี่ ฝ่าเครื่องกั้นถนน ชนกับขบวนรถชานเมืองที่ 339 กรุงเทพ - ชุมทางแก่งคอย
บริเวณจุดตัดรถไฟระหว่างสถานีบางเขน - หลักสี่
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า วันนี้ (23 ธันวาคม 2565) เวลาประมาณ 05.50 น. เกิดเหตุขบวนรถชานเมืองที่ 339 กรุงเทพ - ชุมทางแก่งคอย ได้ชนกับรถแท็กซี่ยีห้อ โตโยต้า อัลติส สีเขียว-เหลือง ทะเบียน 1 มท.5569 กรุงเทพมหานคร บริเวณหลักกิโลเมตรที่ 15/11 ระหว่างสถานีบางเขน - หลักสี่ (แยกนอร์ธปาร์ค แขวงทุ่งสองห้อง เขตหลักสี่ กทม.) ซึ่งเป็นจุดตัดเสมอระดับทางรถไฟ-รถยนต์ มีเครื่องกั้นถนนชนิดคานอัตโนมัติ (ก.1) พร้อมป้ายเตือนครบถ้วน
จาการตรวจสอบในเบื้องต้น พบว่า ขณะเกิดเหตุคานกั้นถนนได้ลงปิดกั้นเรียบร้อยแล้ว ได้มีแท็กซี่คันดังกล่าวขับมาจากถนนกําแพงเพชร 6 มุ่งหน้าไปถนนวิภาวดี แต่ใช้เส้นทางย้อนศรและขับฝ่าเครื่องกั้นถนนเข้ามาบนรางรถไฟ จนเป็นเหตุให้ชนกับขบวนรถชานเมืองที่ 339 กรุงเทพ - ชุมทางแก่งคอย โดยผู้ขับขี่แท็กซี่ คือ ร.ต.ชูชีพ วังทอง อายุ 65 ปี เสียชีวิตในที่เกิดเหตุ มูลนิธิปอเต๊กตึ้ง นําร่างผู้เสียชีวิตส่งโรงพยาบาลภูมิพลอดุลยเดช
จากการสอบสวนพนักงานขับรถไฟในเบื้องต้น ให้การว่า เมื่อมาถึงบริเวณจุดเกิดเหตุมีรถแท็กซี่ขับเข้ามาบนรางรถไฟ ซึ่งพยายามเปิดหวูด พร้อมส่งสัญญาณไฟเตือนหลายครั้ง และลงห้ามล้อเบรกชะลอความเร็วแล้ว แต่รถแท็กซี่คันดังกล่าวไม่จอด จึงทําให้เกิดเหตุดังกล่าว ขบวนรถไฟได้รับความเสียหาย ไม่สามารถทําขบวนต่อได้ ส่งผลกระทบให้ขบวนรถดังกล่าวไม่มีเดินจากบางเขน – ชุมทางแก่งคอย ส่วนขบวนรถในเส้นทางสายเหนือ สายตะวันออกเฉียงเหนือต้องล่าช้ากว่ากําหนดเวลา
ทั้งนี้ เหตุการณ์ที่เกิดขึ้นรฟท. เข้าดูแลช่วยเหลือในด้านมนุษยธรรมแก่ผู้เสียชีวิต ขณะเดียวกันได้มอบหมายให้เจ้าหน้าที่ผู้ที่เกี่ยวข้องเร่งตรวจสอบสาเหตุที่แท้จริงของการเกิดอุบัติเหตุดังกล่าว ตลอดจนดําเนินการหามาตรการแก้ไขปัญหา เพื่อป้องกันไม่ให้เกิดเหตุการณ์ดังกล่าวซ้ํารอยขึ้นอีก ซึ่งรฟท. เน้นความปลอดภัยเป็นเรื่องสําคัญ และขอแสดงความเสียใจแก่ญาติของผู้เสียชีวิตในครั้งนี้ อย่างไรก็ตามพื้นที่บริเวณดังกล่าวเป็นทางผ่าน ซึ่งรฟท. ได้ติดตั้งทางผ่านถนนเสมอระดับทางมีเครื่องกั้นถนนชนิดคานอัตโนมัติ พร้อมป้ายจราจร ป้ายข้อความเตือนทั้งสองด้าน และมีเครื่องหมายจราจรครบถ้วนตลอดเวลา ดังนั้นจึงขอความร่วมมือไปยังประชาชนผู้ใช้รถใช้ถนนผ่านบริเวณทางผ่านเสมอระดับรถไฟ - รถยนต์ ให้ปฏิบัติตามกฎจราจรอย่างเคร่งครัด และตระหนักถึงความปลอดภัยในชีวิตและทรัพย์สิน เพื่อไม่ให้เกิดความสูญเสียขึ้นในอนาคต
ที่ผ่านมา รฟท. ได้พยายามสร้างการมีส่วนร่วมระหว่างรฟท. กับชุมชนมาโดยตลอด ในการให้ความรู้เกี่ยวกับการขับขี่ยานพาหนะผ่านบริเวณจุดตัดทางรถไฟอย่างถูกต้อง ตลอดจนปลูกฝังจิตสํานึกในการใช้เส้นทางอย่างระมัดระวัง ผ่านโครงการ MISSION ZERO รถไฟไทยปลอดภัยทุกเส้นทาง รณรงค์สร้างความปลอดภัยในการใช้รถใช้ถนน เพื่อลดการเกิดอุบัติเหตุให้เหลือศูนย์ ซึ่งหลังจากนี้ยังจําเป็นต้องรณรงค์ให้ความรู้อย่างต่อเนื่อง เพื่อป้องกันการเกิดอุบัติเหตุบริเวณจุดตัดทางรถไฟ รวมทั้งลดความสูญเสียในชีวิต และทรัพย์สิน ของประชาชน และ รฟท. ต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ปลื้ม ทัพนักกีฬาว่ายน้ำทีมชาติไทยทำผลงานยอดเยี่ยมในรายการแข่งขัน Sea age group swimming championships 2022 ครั้งที่ 44 คว้าเหรียญรางวัล 129 เหรียญ
วันศุกร์ที่ 23 ธันวาคม 2565
23/12/2565
โฆษกรัฐบาลเผยนายกฯ ปลื้ม ทัพนักกีฬาว่ายน้ําทีมชาติไทยทําผลงานยอดเยี่ยมในรายการแข่งขัน Sea age group swimming championships 2022 ครั้งที่ 44 คว้าเหรียญรางวัล 129 เหรียญ
โฆษกรัฐบาลเผยนายกฯ ปลื้ม ทัพนักกีฬาว่ายน้ําทีมชาติไทยทําผลงานยอดเยี่ยมในรายการแข่งขัน Sea age group swimming championships 2022 ครั้งที่ 44 คว้าเหรียญรางวัล 129 เหรียญ สร้างประวัติศาสตร์จ้าวสระของรายการแข่งขันนี้ในรอบ 10 ปี
วันที่ 23 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้ทราบว่า นักกีฬาว่ายน้ําทีมชาติไทย สามารถคว้าเหรียญรางวัลมาได้เป็นจํานวนมาก จากการแข่งขันว่ายน้ํา Sea age group swimming championships 2022 ครั้งที่ 44 ณ กรุงกัวลาลัมเปอร์ ประเทศมาเลเซีย ระหว่างวันที่ 17-19 ธันวาคม 2565 โดยมี 8 ประเทศในอาเซียนเข้าร่วม ได้แก่ มาเลเซีย บรูไน สิงคโปร์ อินโดนีเซีย เวียดนาม กัมพูชา ฟิลิปปินส์ และไทย
โฆษกประจําสํานักนายกรัฐมนตรีเปิดเผยว่า ในการแข่งขันรายงานนี้ ประเทศไทยส่งนักกีฬาเข้าร่วมการแข่งขันทั้งหมด 89 คน ซึ่งทัพนักกีฬาว่ายน้ําทีมชาติไทย สามารถทําได้เกินเป้าหมายที่ตั้งไว้ โดยสามารถทําผลงานไปได้ทั้งหมด 58 เหรียญทอง 43 เหรียญเงิน และ 28 เหรียญทองแดง รวมเหรียญรางวัลทั้งหมดที่ประเทศไทยสามารถคว้ามาได้ 129 เหรียญ ขึ้นแท่นตําแหน่งจ้าวสระของรายการแข่งขันนี้ในรอบ 10 ปี โดยในการแข่งขันครั้งนี้ เป็นการประเมินความพร้อมของนักกีฬาว่ายน้ําทีมชาติไทย เพื่อเตรียมการแข่งขันในมหกรรมกีฬาซีเกมส์ 2023 ที่จะจัดขึ้นที่ประเทศกัมพูชา
“นายกรัฐมนตรียินดีทัพนักกีฬาว่ายน้ําทีมชาติไทยที่สามารถทําผลงานยอดเยี่ยมในการแข่งขันครั้งนี้ พร้อมชื่นชมและขอบคุณทัพนักกีฬาว่ายน้ําทีมชาติไทย รวมทั้งหน่วยงานที่เกี่ยวข้องที่ทุ่มเทแรงกายแรงใจ ตั้งใจฝึกซ้อม จนสามารถสร้างผลงานที่ยอดเยี่ยม และสร้างชื่อเสียงให้กับประเทศไทย โดยนักกีฬาชุดนี้จะเป็นตัวแทนของนักกีฬารุ่นใหม่ที่จะมาต่อยอดความสําเร็จของนักกีฬารุ่นพี่ในอนาคต ในการแข่งขันรายการอื่นๆต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-MDES ร่วมงานแถลงข่าว Digital Framework
วันศุกร์ที่ 23 ธันวาคม 2565
MDES ร่วมงานแถลงข่าว Digital Framework
MDES ร่วมงานแถลงข่าว Digital Framework
23ธ.ค. 2565 -นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยศ.พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมเข้าร่วมงานแถลงข่าว"Digital Frameworkเปิดกลยุทธ์เดินหน้า...ดิจิทัลไอดีไทย"เผยความคืบหน้าการขับเคลื่อนDigital IDของประเทศและทิศทางการไปต่อภายใต้Digital ID frameworkเฟส1ซึ่งจัดโดยสํานักงานพัฒนาธุรกรรมทางอิเล็กทรอนิกส์(สพธอ.)ณห้องประชุมOpen Forumชั้น21 อาคารเดอะไนน์ทาวเวอร์แกรนด์พระรามเก้ากรุงเทพฯ
___________________
รัฐบาลไทย-ข่าวทำเนียบรัฐบาล-​รองปลัด กษ. พร้อมหน่วยงานที่เกี่ยวข้องประชุมคณะกรรมการโคนมและผลิตภัณฑ์นม
วันศุกร์ที่ 23 ธันวาคม 2565
​รองปลัด กษ. พร้อมหน่วยงานที่เกี่ยวข้องประชุมคณะกรรมการโคนมและผลิตภัณฑ์นม
​รองปลัด กษ. พร้อมหน่วยงานที่เกี่ยวข้องประชุมคณะกรรมการโคนมและผลิตภัณฑ์นม พิจารณาการจัดสรรโควตานําเข้าสินค้านม ปี 2566 และประเด็นสําคัญตามความตกลงอาเซียน (AFTA)
เมื่อวันที่ 22 ธันวาคม 2565 นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะกรรมการโคนมและผลิตภัณฑ์นม ครั้งที่ 5/2565 พร้อมด้วยตัวแทนหน่วยงานราชการภายในสังกัดกระทรวงเกษตรและสหกรณ์ ตัวแทนหน่วยงานราชการภายนอก ผู้ประกอบการภาคอุตสาหกรรมนม และตัวแทนกลุ่มเกษตรกร เข้าร่วมประชุม ณ ห้องประชุมกระทรวงเกษตรและสหกรณ์ โดยที่ประชุมได้รายงานความก้าวหน้าของคณะอนุกรรมการศูนย์สารสนเทศโคนมระดับชาติ ความก้าวหน้าโครงการช่วยเหลือราคาน้ํานมดิบแก่เกษตรกรผู้เลี้ยงโคนม การศึกษาผลกระทบกรณีผู้ประกอบการขอเข้าร่วมการจัดทําบันทึกข้อตกลง (MOU) เป็นจํานวนมาก และเรื่องการใช้ตัวเลข MOU เพื่อวัตถุประสงค์นมโรงเรียนที่มากเกินจริงและการขาดแคลนน้ํานมดิบ การจัดตั้งกองทุนโคนม และการหารือปรับปรุงหลักเกณฑ์ เงื่อนไข และขั้นตอนการจัดทําบันทึกข้อมตกลง (MOU) การซื้อขายน้ํานมโค หลักเกณฑ์และวิธีการดําเนินงานโครงการอาหารเสริม (นม) โรงเรียน ให้สอดคล้องกัน นอกจากนี้ เพื่อทราบต้นทุนการผลิตน้ํามโค ไตรมาส 2 และคาดการณ์ไตรมาส 3 ปี 2565 เรื่องการขออนุมัติปรับเพิ่มราคากลางในการจําหน่ายผลิตภัณฑ์นม โครงการอาหารเสริม (นม) โรงเรียน
นอกจากนี้ ยังพิจารณาในประเด็นสําคัญต่าง ๆ ทั้งการจัดสรรโควตานําเข้าสินค้านม ปี 2566 แบ่งเป็น นมปรุงแต่ง จํานวน 504 ตัน นมและครีม จํานวน 7,595 ตัน และนมผงขาดมันเนย จํานวน 75,704 ตัน การอนุมัติปริมาณเครื่องดื่มประเภทนมปรุงแต่งตามความตกลงอาเซียน (AFTA) การทบทวนกําหนดราคากลางรับซื้อน้ํานมดิบหน้าศูนย์รวบรวมน้ํานมดิบ และหน้าโรงงานแปรรูปผลิตภัณฑ์นม ปี 2565 การกําหนดราคาผลิตภัณฑ์นม และการขออนุมัติการนําเข้าน้ํานมโคยูเอชที รสจืด ตามความตกลงเขตการค้าเสรีอาเซียน (AFTA)
รัฐบาลไทย-ข่าวทำเนียบรัฐบาล-"กรุงไทย” หนุนร้านค้าเพิ่มยอดขาย จัดแคมเปญ “ร้านถุงเงินรับทรัพย์ ยิ่งใช้ยิ่งได้เพิ่ม” รับสิทธิพิเศษ 2 ต่อ และเครดิตเงินคืน 1,000 บาท
วันศุกร์ที่ 23 ธันวาคม 2565
23/12/2565
"กรุงไทย” หนุนร้านค้าเพิ่มยอดขาย จัดแคมเปญ “ร้านถุงเงินรับทรัพย์ ยิ่งใช้ยิ่งได้เพิ่ม” รับสิทธิพิเศษ 2 ต่อ และเครดิตเงินคืน 1,000 บาท
กรุงไทยสร้างโอกาสเพิ่มยอดขายให้ร้านค้า จัดแคมเปญ “ร้านค้าถุงเงินรับทรัพย์ ยิ่งใช้ยิ่งได้เพิ่ม” หนุนผู้ประกอบการรับเงินผ่านแอปถุงเงิน สแกนจ่ายได้ทุกธนาคารและทุกวอลเล็ต จัดเต็มสิทธิพิเศษ 2 ต่อ และรับเครดิตเงินคืน 1,000 บาท ให้ร้านถุงเงินรับง่ายขายรวย จ
“ธนาคารกรุงไทย” สร้างโอกาสเพิ่มยอดขายให้ร้านค้า จัดแคมเปญ “ร้านค้าถุงเงินรับทรัพย์ ยิ่งใช้ยิ่งได้เพิ่ม” หนุนผู้ประกอบการรับเงินผ่านแอปถุงเงิน สแกนจ่ายได้ทุกธนาคารและทุกวอลเล็ต จัดเต็มสิทธิพิเศษ 2 ต่อ และรับเครดิตเงินคืน 1,000 บาท ให้ร้านถุงเงินรับง่ายขายรวย จ่ายสะดวก ต่อยอดสบาย จนถึงวันที่ 31 พฤษภาคม 2566
ตอกย้ําวิสัยทัศน์ “กรุงไทย เคียงข้างไทย สู่ความยั่งยืน” ธนาคารกรุงไทย เดินหน้าสนับสนุนผู้ประกอบการร้านค้า สร้างโอกาสเพิ่มยอดขาย เพิ่มรายได้ รองรับทิศทางการฟื้นตัวของเศรษฐกิจไทย และตอบโจทย์ไลฟ์สไตล์การใช้จ่ายของผู้บริโภคในยุคดิจิทัล จัดแคมเปญ “ร้านค้าถุงเงินรับทรัพย์ ยิ่งใช้ยิ่งได้เพิ่ม” สําหรับร้านค้าถุงเงินที่รับเงินผ่าน PromptPay QR ของธนาคารกรุงไทย ไม่น้อยกว่า 100 รายการต่อเดือน และมียอดเงินฝากในบัญชีถุงเงินไม่น้อยกว่า 5,000 บาทต่อวัน รับสิทธิพิเศษ 2 ต่อ ดังนี้
สิทธิพิเศษต่อที่ 1 สมัครสินเชื่อ SME ไซซ์เล็ก ดอกเบี้ยเริ่มต้นเพียง 5.37% ต่อปี สมัครบัตรเดบิตกรุงไทย SME ฟรี! ค่าออกบัตร 100 บาท และสมัครประกัน PA ร้านสุขใจ เบี้ยประกันเริ่มต้นเพียง 850 บาทต่อปี
สิทธิพิเศษต่อที่ 2 สมัครครบทั้ง 3 ผลิตภัณฑ์​ รับไปเลย! เครดิตเงินคืน 1,000 บาท ตั้งแต่วันนี้จนถึงวันที่ 31 พฤษภาคม 2566
ทั้งนี้ ร้านค้าที่สมัครหรือรับเงินผ่านแอปฯถุงเงินทั่วประเทศสามารถขอรับ Tent Card PromptPay QR ได้ที่ธนาคารกรุงไทยทุกสาขาทั่วประเทศ อีกทั้ง ธนาคารยังจัด Troop ถุงเงินรับทรัพย์สัญจรไปตามตลาดต่างๆ โปรโมตร้านค้าถุงเงินให้รับง่ายขายรวย จ่ายสะดวก ต่อยอดสบาย โดยลูกค้าที่สแกนจ่ายผ่าน PromptPay QR ถุงเงิน หากเจอขบวน Troop ที่ร้านไหน รับของแจกทันที นอกจากนี้ ยังมีโปรโมชัน รับส่วนลด 10 บาท เมื่อจ่ายด้วยเป๋าตังเปย์ 50 บาทขึ้นไป สนใจสมัครร้านค้าถุงเงินได้ที่ https://krungthai.com/th/content/sme/smesolutions/tungngern หรือ สอบถามรายละเอียดเพิ่มเติมได้ที่ Krungthai Contact Center โทร 02-111-1111
รัฐบาลไทย-ข่าวทำเนียบรัฐบาล-รฟท. พร้อมเปิดเดินขบวนรถสายใต้ได้ตามปกติ ในวันที่ 24 ธันวาคม 2565
วันศุกร์ที่ 23 ธันวาคม 2565
รฟท. พร้อมเปิดเดินขบวนรถสายใต้ได้ตามปกติ ในวันที่ 24 ธันวาคม 2565
หลังระดมเจ้าหน้าที่ซ่อมปรับปรุงทางรถไฟสายใต้ จากเหตุน้ําท่วมในพื้นที่จังหวัดสงขลา
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่เกิดสถานการณ์ฝนตกหนักในพื้นที่ภาคใต้ จังหวัดสงขลา และส่งผลให้เกิดน้ําท่วมทางรถไฟสายใต้ได้รับความเสียหาย จนต้องปรับเปลี่ยนการเดินรถช่วงระหว่างสถานีนาม่วง - วัดควนมีด ควนเนียง - บ้านเกาะใหญ่, โคกทราย- ควนเนียง, หารเทา - โคกทราย, หารเทา- ควรเคี่ยม, เขาชัยสน- บางแก้ว, วัดควนมีด- จะนะ เมื่อวันที่ 18 - 23 ธันวาคม 2565 นั้น
ล่าสุดวันนี้ (23 ธันวาคม 2565) หลังจากระดับน้ําลดลงเข้าสู่สภาวะปกติ เจ้าหน้าที่ฝ่ายการช่างโยธา สามารถเข้าไปดําเนินการซ่อมแซมทางรถไฟที่ได้รับความเสียหาย รวมทั้งตรวจสอบสภาพทางให้มีความปลอดภัยสําหรับการเดินรถในช่วงตลอดวันที่ผ่านมา โดยพร้อมเปิดให้บริการเดินขบวนรถในเส้นทางสายใต้ได้ตามปกติ ตั้งแต่วันที่ 24 ธันวาคม 2565 เป็นต้นไป จํานวน 24 ขบวน ประกอบด้วย
1. ขบวนรถด่วนพิเศษที่ 31/32 (กรุงเทพ- หาดใหญ่ - กรุงเทพ)
2. ขบวนรถด่วนพิเศษที่ 37/38 (กรุงเทพ - สุไหงโกลก - กรุงเทพ)
3. ขบวนรถด่วนพิเศษที่ 45/46 (กรุงเทพ - ปาดังเบซาร์ - กรุงเทพ)
4. ขบวนรถเร็วที่ 169/170 (กรุงเทพ - ยะลา - กรุงเทพ)
5. ขบวนรถเร็วที่ 171/172 (กรุงเทพ- สุไหงโกลก - กรุงเทพ)
6. ขบวนรถท้องถิ่นที่ 463/464 (พัทลุง - สุไหงโกลก- พัทลุง)
7. ขบวนรถสินค้าที่ 985/986 (กรุงเทพ - สุไหงโกลก- กรุงเทพ)
8. ขบวนรถท้องถิ่นที่ 445/446 (ชุมพร- หาดใหญ่ - ชุมพร)
9. ขบวนรถท้องถิ่นที่ 447/448 (สุราษฎร์ธานี - สุไหงโก-ลก - สุราษฎร์ธานี)
10. ขบวนรถท้องถิ่นที่ 451/452 (นครศรีธรรมราช - สุไหงโก-ลก - นครศรีธรรมราช)
11. ขบวนรถท้องถิ่นที่ 453/454 (ยะลา - สุไหงโก-ลก - ยะลา)
12. ขบวนรถท้องถิ่นที่ 455/456 (นครศรีธรรมราช- ยะลา - นครศรีธรรมราช)
สําหรับผู้โดยสารที่ประสงค์จะเดินทาง สามารถสอบถามรายละเอียดเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 หรือ เฟซบุ๊ก แฟนเพจ ทีมพีอาร์การรถไฟแห่งประเทศไทย ตลอด 24 ชั่วโมง.
รัฐบาลไทย-ข่าวทำเนียบรัฐบาล-สธ.จับมือ 5 ภาคีเครือข่าย ลงนามความร่วมมือป้องกันการกระทำความผิดซ้ำจากผู้กระทำความผิดเกี่ยวกับเพศหรือที่ใช้ความรุนแรง
วันศุกร์ที่ 23 ธันวาคม 2565
สธ.จับมือ 5 ภาคีเครือข่าย ลงนามความร่วมมือป้องกันการกระทําความผิดซ้ําจากผู้กระทําความผิดเกี่ยวกับเพศหรือที่ใช้ความรุนแรง
กระทรวงสาธารณสุข ลงนามความร่วมมือกับภาคีเครือข่าย 5 หน่วยงาน บูรณาการการป้องกันการกระทําความผิดซ้ําจากผู้กระทําความผิดเกี่ยวกับเพศหรือที่ใช้ความรุนแรง มุ่งรักษาและบริการทางการแพทย์ แก้ไขฟื้นฟูและปรับเปลี่ยนพฤติกรรม เพื่อสร้างความปลอดภัยให้กับสังคม
กระทรวงสาธารณสุข ลงนามความร่วมมือกับภาคีเครือข่าย 5 หน่วยงาน บูรณาการการป้องกันการกระทําความผิดซ้ําจากผู้กระทําความผิดเกี่ยวกับเพศหรือที่ใช้ความรุนแรง มุ่งรักษาและบริการทางการแพทย์ แก้ไขฟื้นฟูและปรับเปลี่ยนพฤติกรรม เพื่อสร้างความปลอดภัยให้กับสังคม และให้การคุ้มครองประชาชนส่วนรวม
วันนี้ (23 ธันวาคม 2566) ที่ห้องสนฉัตร อาคารกระทรวงยุติธรรม กรุงเทพมหานคร นายแพทย์ณรงค์ สายวงศ์ รองปลัดกระทรวงสาธารณสุข ลงนามบันทึกข้อตกลงความร่วมมือ “การบูรณาการความร่วมมือ เพื่อป้องกันการกระทําความผิดซ้ําจากผู้กระทําความผิดเกี่ยวกับเพศหรือที่ใช้ความรุนแรง” ระหว่างกระทรวงสาธารณสุขกับ สํานักงานศาลยุติธรรม สํานักงานอัยการสูงสุด กระทรวงมหาดไทย สํานักงานตํารวจแห่งชาติ และกระทรวงยุติธรรม และกล่าวว่า กระทรวงยุติธรรมได้ขับเคลื่อนภารกิจ ตามพระราชบัญญัติมาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง พ.ศ.2565 และจัดให้มีการลงนามในบันทึกข้อตกลงความร่วมมือระหว่าง 6 หน่วยงานดังกล่าว เพื่อแสดงเจตจํานงที่จะบูรณาการความร่วมมือกันในการป้องกันการกระทําความผิดซ้ําจากผู้ที่กระทําความผิดคดีเกี่ยวกับเพศหรือที่ใช้ความรุนแรง สร้างความปลอดภัยให้กับสังคมและให้การคุ้มครองประชาชนส่วนรวม
นายแพทย์ณรงค์ กล่าวต่อว่า กระทรวงสาธารณสุข ได้แสดงเจตจํานงที่จะส่งเสริมความร่วมมือครั้งนี้ โดยมุ่งใช้ความเชี่ยวชาญในการรักษาและความเป็นมืออาชีพของบุคลากรในสังกัด ให้การรักษา แก้ไข ฟื้นฟู บริการทางการแพทย์ และปรับเปลี่ยนพฤติกรรมของผู้กระทําความผิดคดีเกี่ยวกับเพศหรือที่ใช้ความรุนแรง ที่อยู่ภายใต้การดําเนินการตามพระราชบัญญัติมาตรการป้องกันการกระทําความผิดซ้ําฯ ให้เป็นพลเมืองดี ดํารงชีวิตอยู่ในสังคมได้อย่างเป็นปกติสุข และไม่หวนกลับไปกระทําความผิดซ้ําอีกภายหลังพ้นโทษ รวมถึงสนับสนุนข้อมูลที่เกี่ยวข้องและผลการรักษาของผู้กระทําความผิดดังกล่าว เพื่อการเฝ้าระวังและติดตามพฤติกรรมผู้กระทําภายหลังพ้นโทษ
************************************** 23 ธันวาคม 2565
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตรฯ สั่งการเฝ้าระวังแก้ปัญหา PM 2.5 ทั่วประเทศและ กทม. หลังหนาวเยือนลมนิ่งสงบ
วันศุกร์ที่ 23 ธันวาคม 2565
23/12/2565
รองนายกฯ พล.อ.ประวิตรฯ สั่งการเฝ้าระวังแก้ปัญหา PM 2.5 ทั่วประเทศและ กทม. หลังหนาวเยือนลมนิ่งสงบ
รองนายกฯ พล.อ.ประวิตรฯ สั่งการเฝ้าระวังแก้ปัญหา PM 2.5 ทั่วประเทศและ กทม. หลังหนาวเยือนลมนิ่งสงบ
วันนี้ (วันที่ 23ธันวาคม 2565) พลเอกคงชีพตันตระวาณิชย์ โฆษกประจํารองนายกรัฐมนตรี เปิดเผยว่า พลเอก ประวิตร วงษ์สุวรรณ รองนายกรัฐมนตรีได้กําชับกระทรวงทรัพยากรธรรมชาติและสิ่งแวดล้อม ประสาน กระทรวงมหาดไทย กรุงเทพมหานคร และหน่วยงานที่เกี่ยวข้อง ติดตามเฝ้าระวังคุณภาพอากาศ PM 2.5 หลังความกดอากาศสูงและมวลอากาศเย็นแผ่ปกคลุม โดยเริ่มมีผลหลายพื้นที่ทั่วประเทศ รวมถึงกรุงเทพมหานคร
โดยรองนายกรัฐมนตรีขอให้ทุกหน่วยงานประสานขับเคลื่อนแผนปฏิบัติการที่ให้ความสําคัญ การสื่อสารเชิงรุก แจ้งเตือนป้องกันกับประชาชน ยกระดับเพิ่มความเข้มปฏิบัติการ ทั้งการบังคับใช้กฎหมาย และมาตรการต่าง ๆ ที่กําหนด รวมทั้งการสร้างการมีส่วนร่วม โดยเฉพาะการสร้างความตระหนักรู้และร่วมมือกันในช่วงเวลาวิกฤต ทั้งนี้ให้ขับเคลื่อนการปฏิบัติให้มีผลและครอบคลุมเป้าหมาย ทั้งพื้นที่เมือง พื้นที่เกษตรกรรม และพื้นที่ป่า เพื่อลดต้นเหตุของการเกิดปัญหาให้เป็นผล ทั้งนี้ขอให้ประสานการทํางานร่วมกัน กระทรวงสาธารณสุขเข้าไปช่วยดูแลกลุ่มเปราะบาง ทั้งเด็ก ผู้สูงวัย และสตรีมีครรภ์ ในภาพรวม
รัฐบาลไทย-ข่าวทำเนียบรัฐบาล-ธอส. ยกระดับ Application GHBank Smart NPA เป็น GHB ALL HOME รวมบ้านมือสอง ธอส. ไว้ให้เลือกมากกว่า 10,000 รายการ
วันศุกร์ที่ 23 ธันวาคม 2565
23/12/2565
ธอส. ยกระดับ Application GHBank Smart NPA เป็น GHB ALL HOME รวมบ้านมือสอง ธอส. ไว้ให้เลือกมากกว่า 10,000 รายการ
ธอส. ปรับโฉม Application GHBank Smart NPA เปลี่ยนชื่อเป็น GHB ALL HOME โดยมีฟังก์ชั่นเด่นสําหรับลูกค้าบ้านมือสอง ธอส.
ธนาคารอาคารสงเคราะห์ (ธอส.) ยกระดับการให้บริการลูกค้าที่ต้องการซื้อบ้านมือสอง ธอส. ให้ได้รับความสะดวกยิ่งขึ้น ปรับโฉม Application GHBank Smart NPA เปลี่ยนชื่อเป็น GHB ALL HOME โดยมีฟังก์ชั่นเด่นสําหรับลูกค้าบ้านมือสอง ธอส. อาทิ เลือกซื้อบ้านมือสอง ธอส. รวมไว้ในแอปมากกว่า 10,000 รายการ ทุกระดับราคาทั่วประเทศ ประมูลซื้อบ้านออนไลน์ วางเงินประกันการเข้าร่วมประมูล วางเงินประกันการซื้อทรัพย์ ชําระเงินผ่อนดาวน์ ชําระค่าธรรมเนียมการโอนสิทธิ รวมถึงบริการยื่นคําร้องต่าง ๆ ที่เกี่ยวข้องกับธุรกรรมซื้อบ้านมือสอง ธอส. อีกมาก โดยลูกค้าสามารถดาวน์โหลด GHB ALL HOME ได้แล้วตั้งแต่วันนี้ (23 ธันวาคม 2565) เป็นต้นไป ทาง Apple Store หรือ Play Store ขณะที่ลูกค้าที่มี GHBank Smart NPA อยู่แล้ว สามารถกด Update Version ทาง Apple Store หรือ Play Store สอบถามข้อมูลเพิ่มเติมได้ที่ GHBank Call Center โทร.0-2645-9000 กด 5 หรือ Facebook Fanpage ธนาคารอาคารสงเคราะห์ หรือดูข้อมูลบ้านมือสอง ธอส. ได้ที่ Facebook Fanpage บ้านมือสอง ธอส. www.ghbhomecenter.com Mobile Application : GHB ALL HOME และ Line Official Account : @GHBALLHOME
รัฐบาลไทย-ข่าวทำเนียบรัฐบาล-กสร. ชี้แจงกรณีโรงงานจังหวัดตากใช้แรงงานไม่เป็นธรรม
วันศุกร์ที่ 23 ธันวาคม 2565
23/12/2565
กสร. ชี้แจงกรณีโรงงานจังหวัดตากใช้แรงงานไม่เป็นธรรม
กรมสวัสดิการและคุ้มครองแรงงาน ชี้แจงกรณีโรงงานในพื้นที่จังหวัดตาก
ใช้แรงงานไม่เป็นธรรม
กรมสวัสดิการและคุ้มครองแรงงาน ชี้แจงกรณีโรงงานในพื้นที่จังหวัดตากใช้แรงงานไม่เป็นธรรม หลังตรวจสอบข้อมูล พบพนักงานตรวจแรงงานออกคําสั่งให้ลูกจ้างได้รับสิทธิตามกฎหมายแล้ว ขณะนี้อยู่ระหว่างนายจ้าง ลูกจ้างยื่นอุทธรณ์ต่อศาลแรงงาน
นางสาวกาญจนา พูลแก้ว รองอธิบดีกรมสวัสดิการและคุ้มครองแรงงาน (กสร.) ในฐานะรองโฆษกกรมฯ ชี้แจงกรณี สํานักข่าว เดอะ การ์เดียน รายงานข่าวการบังคับใช้แรงงานเมียนมาอย่างไม่เป็นธรรมที่โรงงานแห่งหนึ่งใน อ.แม่สอด จ.ตาก ว่า กรณีดังกล่าว เกิดขึ้นตั้งแต่ปี 2563 โดยลูกจ้างสัญชาติเมียนมา จํานวน 136 คน ได้ยื่นคําร้องต่อพนักงานตรวจแรงงาน สํานักงานสวัสดิการและคุ้มครองแรงงานจังหวัดตากว่านายจ้างเลิกจ้าง โดยค้างจ่ายค่าจ้าง ค่าทํางานในวันหยุดประเพณี ค่าล่วงเวลา ค่าชดเชย และค่าจ้างแทนการบอกกล่าวล่วงหน้า พร้อมดอกเบี้ยร้อยละ 15 ต่อปีนับจากวันผิดนัด ซึ่งประเด็นดังกล่าว นายสุชาติ ชมกลิ่น รัฐมนตรีว่าการกระทรวงแรงงาน ได้รับทราบถึงประเด็นปัญหาและกําชับให้กรมสวัสดิการและคุ้มครองแรงงานดูแลลูกจ้างกลุ่มนี้ให้ได้รับการคุ้มครองอย่างเป็นธรรมตามกฎหมาย
รองอธิบดี กสร. กล่าวต่อไปว่า จากกรณีดังกล่าว พนักงานตรวจแรงงานได้ตรวจสอบข้อเท็จจริงและพยานเอกสารจากฝ่ายลูกจ้างนายจ้างแล้ว และได้มีคําสั่ง
เมื่อวันที่ 30 ธันวาคม 2563 ให้นายจ้างจ่ายค่าชดเชยให้กับลูกจ้าง 134 คน รวมเป็นเงิน 5,204,430 บาท พร้อมดอกเบี้ยร้อยละ 15 ต่อปีนับจากวันผิดนัด สําหรับลูกจ้างอีก 2 คน ข้อเท็จจริงฟังได้ว่า นายจ้างยังไม่มีการเลิกจ้าง จึงไม่มีสิทธิได้รับค่าชดเชย และค่าบอกกล่าวล่วงหน้า สําหรับประเด็นค่าจ้างที่ลูกจ้างร้องว่านายจ้างไม่จ่ายค่าจ้างตามประกาศอัตราค่าจ้างขั้นต่ํา และไม่จ่ายค่าทํางานในวันหยุดตามประเพณีนั้น จากการสอบข้อเท็จจริงและตรวจสอบเอกสารหลักฐานที่เกี่ยวข้อง พบว่าลูกจ้างได้รับค่าจ้างดังกล่าวจากนายจ้างครบถ้วนตามสิทธิแล้ว พนักงานตรวจแรงงานจึงไม่มีคําสั่งในประเด็นดังกล่าว ภายหลังจากการออกคําสั่ง ทั้งสองฝ่ายได้ยื่นอุทธรณ์เพิกถอนคําสั่งพนักงานตรวจแรงงาน ต่อศาลแรงงานภาค 6 (นครสวรรค์) ซึ่งเมื่อวันที่ 15 กันยายน 2565ศาลแรงงานภาค 6 ได้พิพากษาคดีดังกล่าว โดยมีคําพิพากษาว่า คําสั่งพนักงานตรวจแรงงานชอบด้วยกฎหมายแล้ว และแก้ไขในส่วนของอายุงาน ค่าชดเชยของลูกจ้างผู้ร้อง โดยให้นายจ้างจ่ายค่าชดเชยให้แก่ลูกจ้างเพิ่มเติมอีก จํานวน 1,615,950 บาทพร้อมดอกเบี้ยร้อยละ 15 ต่อปี หลังจากนั้น เมื่อวันที่ 16 กันยายน 2565 ทั้งสองฝ่ายได้อุทธรณ์คําพิพากษาศาลแรงงานภาค 6 ซึ่งขณะนี้ประเด็นดังกล่าวอยู่ระหว่างการพิจารณาของศาล
รัฐบาลไทย-ข่าวทำเนียบรัฐบาล-13 หน่วยงาน สำนักงานปลัดกระทรวงสาธารณสุข ผ่านการประเมินความสำเร็จในการจัดทำแผนปฏิบัติการจัดซื้อจัดจ้างประจำปีงบประมาณ 2565 ในระดับ AA
วันศุกร์ที่ 23 ธันวาคม 2565
13 หน่วยงาน สํานักงานปลัดกระทรวงสาธารณสุข ผ่านการประเมินความสําเร็จในการจัดทําแผนปฏิบัติการจัดซื้อจัดจ้างประจําปีงบประมาณ 2565 ในระดับ AA
โฆษกกระทรวงสาธารณสุข เผย ปีงบประมาณ พ.ศ.2565 หน่วยงานในสังกัดสํานักงานปลัดกระทรวงสาธารณสุข ผ่านการประเมินระดับความสําเร็จในการจัดทําแผนปฏิบัติการจัดซื้อจัดจ้าง ในระดับ AA ถึง 13 หน่วยงาน ย้ําทุกหน่วยงานพัฒนาต่อเนื่อง ช่วยขับเคลื่อนการส่งเสริมคุณธรรม
โฆษกกระทรวงสาธารณสุข เผย ปีงบประมาณ พ.ศ.2565 หน่วยงานในสังกัดสํานักงานปลัดกระทรวงสาธารณสุข ผ่านการประเมินระดับความสําเร็จในการจัดทําแผนปฏิบัติการจัดซื้อจัดจ้าง ในระดับ AA ถึง 13 หน่วยงาน ย้ําทุกหน่วยงานพัฒนาต่อเนื่อง ช่วยขับเคลื่อนการส่งเสริมคุณธรรมและความโปร่งใสในการดําเนินงานของกระทรวง
วันนี้ (23 ธันวาคม 2565) ที่กรมสนับสนุนบริการสุขภาพ จังหวัดนนทบุรี นายแพทย์รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิระดับ 11) และโฆษกกระทรวงสาธารณสุข ได้รับมอบหมายจาก นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานเปิดการประชุมชี้แจงแนวทางการส่งเสริมคุณธรรมและความโปร่งใสของกระบวนการจัดซื้อจัดจ้าง ของหน่วยงานในสังกัดสํานักงานปลัดกระทรวงสาธารณสุข ราชการบริหารส่วนกลาง ประจําปีงบประมาณ พ.ศ.2566 พร้อมทั้งมอบโล่, ประกาศเกียรติคุณ แก่หน่วยงานที่ผ่านการประเมินความสําเร็จในการจัดทําแผนปฏิบัติการจัดซื้อจัดจ้าง ประจําปีงบประมาณ 2565 ระดับต่างๆ รวม 30 หน่วยงาน
นายแพทย์รุ่งเรือง กล่าวว่า บุคลากรที่รับผิดชอบกระบวนการจัดซื้อจัดจ้าง ต้องมีศักยภาพ มีความรู้ ความเข้าใจในขั้นตอนการดําเนินงานจัดซื้อจัดจ้าง เพื่อให้การดําเนินงานเป็นไปโดยถูกต้องตามระเบียบของทางราชการ ไม่มีการทุจริต และไม่มีผลประโยชน์ทับซ้อน ซึ่งเป็นส่วนหนึ่งที่จะช่วยขับเคลื่อนการส่งเสริมคุณธรรมและความโปร่งใสในการดําเนินงานของกระทรวงสาธารณสุข โดยในปีงบประมาณ 2565 หน่วยงานในสังกัดสํานักงานปลัดกระทรวงสาธารณสุข มีดําเนินงานภายใต้ตัวชี้วัดที่ 5 ระดับความสําเร็จในการจัดทําแผนปฏิบัติการจัดซื้อจัดจ้างประจําปีงบประมาณ พ.ศ.2565 ผ่านในระดับ AA ซึ่งเป็นระดับสูงสุด ได้รรับโล่ประกาศเกียรติคุณ จํานวน 13 หน่วยงาน ประกอบด้วย กองกลาง, กองกฎหมาย, กองบริหารการคลัง, กองบริหารการสาธารณสุข, กองบริหารทรัพยากรบุคคล, กองเศรษฐกิจสุขภาพและหลักประกันสุขภาพ, ศูนย์เทคโนโลยีสารสนเทศและการสื่อสาร, กลุ่มตรวจสอบภายในระดับกระทรวง, กลุ่มพัฒนาระบบบริหาร, สํานักงานบริหารโครงการร่วมผลิตแพทย์เพิ่มเพื่อชาวชนบท, สํานักสารนิเทศ, สํานักส่งเสริมและสนับสนุนอาหารปลอดภัย และศูนย์ปฏิบัติการต่อต้านการทุจริต กระทรวงสาธารณสุข นอกจากนี้ ยังมีหน่วยงานที่ได้รับประกาศเกียรติคุณในระดับ A จํานวน 10 หน่วยงาน และระดับ B จํานวน 7 หน่วยงาน
“ขอแสดงความยินดี และขอชื่นชมทุกหน่วยงานที่ร่วมกันส่งเสริมคุณธรรมและความโปร่งใสของกระบวนการจัดซื้อจัดจ้าง ผ่านการดําเนินงานภายใต้ตัวชี้วัดที่ 5 ระดับความสําเร็จในการจัดทําแผนปฏิบัติการจัดซื้อจัดจ้างประจําปีงบประมาณ ซึ่งในปีงบประมาณ พ.ศ. 2565 มีหน่วยงานที่มีผลการดําเนินงานโดดเด่น ระดับ AA ถึง 13 หน่วยงาน และขอให้ทุกคนร่วมมือกันเพื่อรักษาการดําเนินงานที่ดีนี้ไว้ รวมถึงหน่วยงานอื่นๆ ได้มีการพัฒนาจนมีผลการดําเนินงานระดับ AA เพิ่มขึ้น ในปีงบประมาณต่อๆ” นายแพทย์รุ่งเรืองกล่าว
*********************************** 23 ธันวาคม 2565
รัฐบาลไทย-ข่าวทำเนียบรัฐบาล-อธิบดีกรมเจ้าท่า ลงพื้นที่ติดตามความพร้อมพิธีเปิดท่าเรือ ราชินี - บางโพ เพื่อมอบเป็นของขวัญปีใหม่ ประจำปี 2566 ให้กับประชาชน ยกระดับคุณภาพชีวิตคนไทยสู่อนาคต
วันศุกร์ที่ 23 ธันวาคม 2565
อธิบดีกรมเจ้าท่า ลงพื้นที่ติดตามความพร้อมพิธีเปิดท่าเรือ ราชินี - บางโพ เพื่อมอบเป็นของขวัญปีใหม่ ประจําปี 2566 ให้กับประชาชน ยกระดับคุณภาพชีวิตคนไทยสู่อนาคต
...
อธิบดีกรมเจ้าท่า ลงพื้นที่ติดตามความพร้อมพิธีเปิดท่าเรือ ราชินี - บางโพ เพื่อมอบเป็นของขวัญปีใหม่ ประจําปี 2566 ให้กับประชาชน ยกระดับคุณภาพชีวิตคนไทยสู่อนาคต
วันที่ 22 ธันวาคม 2565 นายสรพงศ์ ไพฑูรย์พงษ์ รองปลัดกระทรวงคมนาคม รักษาการอธิบดีกรมเจ้าท่า กระทรวงคมนาคม ลงพื้นที่ติดตามความพร้อม การจัดพิธีเปิดท่าเรือ ราชินี - บางโพ พร้อมด้วย นายสมชาย สุมนัสขจรกุล รองอธิบดีกรมเจ้าท่า ด้านวิชาการ และคณะทํางาน เพื่อมอบเป็นของขวัญปีใหม่ ประจําปี 2566 ให้กับประชาชน ยกระดับคุณภาพชีวิตคนไทยสู่อนาคต ณ ท่าเรือราชินี และ ท่าเรือบางโพ
โดยการลงพื้นที่ติดตามความพร้อมในครั้งนี้ เพื่อให้พิธีเปิดท่าเรือ ซึ่งจะจัดขึ้น ในวันที่ 23 ธันวาคม 2565 ณ ท่าเรือบางโพ แขวงบางซื่อ เขตบางซื่อ กรุงเทพมหานคร เป็นไปด้วยความเรียบร้อย โดยกระทรวงคมนาคม นําโดย นายศักดิ์สยาม ชิดชอบ รัฐมนตรีว่าการกระทรวงคมนาคม และดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ได้เรียนเชิญ พลเอก ประยุทธ์ จันทร์โอชา นายกรัฐมนตรี มาเป็นประธาน ในพิธีเปิดในครั้งนี้ พร้อมจัดนิทรรศการ แสดงเส้นทางการเดินเรือ ตั้งแต่อดีตจนถึงปัจจุบัน ออกมาเป็นรูปแบบ Art Gallery ที่เชื่อมโยงวิถีชีวิต วัฒนธรรม และเศรษฐกิจ รวมถึงวิวัฒนาการของการคมนาคมทางน้ําที่ผูกพันกับคนไทย โดยภายในงานเปิดท่าเรือ ราชินี และ ท่าเรือบางโพ จะจัดให้มีการแสดงนิทรรศการเฉลิมพระเกียรติ ร.10 ที่ท่าเรือราชินี และนิทรรศการที่สื่อถึงความเป็น Center Pier ของท่าเรือบางโพที่เชื่อมโยง การเดินทางของประชาชน ทั้ง 3 รูปแบบ ล้อ ราง เรือ ที่เชื่อมกันอย่างราบรื่น พร้อมสําหรับ มอบเป็นของขวัญปีใหม่ 2566 ให้กับประชาชน ยกระดับคุณภาพชีวิตคนไทย สู่อนาคต
ทั้งนี้ การเปิดท่าเรือราชินี และท่าเรือบางโพ อย่างเป็นทางการ ในครั้งนี้ จะสอดรับนโยบายของรัฐบาลและกระทรวงคมนาคม ที่จะพัฒนาการให้บริการท่าเรือโดยสารสาธารณะในแม่น้ําเจ้าพระยา เพื่อยกระดับมาตรฐานการให้บริการ ให้มีความสะดวก รวดเร็วและปลอดภัย ประชาชนได้รับประโยชน์สูงสุดในการเดินทาง ตลอดจนสามารถเชื่อมโยงกับระบบขนส่งรูปแบบอื่น (ล้อ-ราง-เรือ) ได้อย่างไร้รอยต่อ ช่วยลดปัญหาการคับคั่งของการจราจรทางบก ลดระยะเวลาในการเดินทาง ประชาชนมีคุณภาพชีวิตที่ดีขึ้น ส่งเสริมการท่องเที่ยวทางน้ําและสร้างภาพลักษณ์การเดินทางของประเทศต่อไป
" ท่าเรือแห่งความสุข : HAPPY PIER : HAPPY NEW YEAR 2023 "
รัฐบาลไทย-ข่าวทำเนียบรัฐบาล-กบข. เร่งจ่ายเงินคืนทายาทสมาชิก จากเหตุเรือหลวงสุโขทัยล่ม
วันศุกร์ที่ 23 ธันวาคม 2565
23/12/2565
กบข. เร่งจ่ายเงินคืนทายาทสมาชิก จากเหตุเรือหลวงสุโขทัยล่ม
จากเหตุการณ์เรือหลวงสุโขทัยอับปางกลางทะเล ที่มีผู้เสียชีวิตและสูญหาย กบข.ตรวจสอบรายชื่อผู้เสียชีวิต ซึ่งมีบางรายเป็นสมาชิก กบข.  จึงได้เร่งประสานงานหน่วยงานต้นสังกัดและทายาทของผู้เสียชีวิตทั้งหมด เพื่อช่วยเหลือการดําเนินการขอรับเงิน กบข. คืน
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า จากเหตุการณ์เรือหลวงสุโขทัยอับปางกลางทะเล ที่มีผู้เสียชีวิตและสูญหายนั้น กบข. ได้ตรวจสอบรายชื่อผู้เสียชีวิต ซึ่งมีบางรายที่เป็นสมาชิก กบข. ด้วย จึงได้สั่งให้เจ้าหน้าที่เร่งประสานงานไปยังหน่วยงานต้นสังกัดและทายาทของผู้เสียชีวิตทั้งหมด เพื่อช่วยเหลือการดําเนินการขอรับเงิน กบข. คืน
โดยขั้นตอนการขอรับเงินคืน ทายาทผู้เสียชีวิตจะต้องดําเนินการผ่านทางหน่วยงานต้นสังกัด หลังจากนั้นหน่วยงานจะส่งเรื่องการขอรับเงินคืนมายัง กบข. และจะสามารถดําเนินการจ่ายเงิน กบข. คืนภายใน 7 วันทําการ หลังจากที่ได้รับเอกสารถูกต้องครบถ้วน
ทั้งนี้ กบข. ขอแสดงความเสียใจและขอส่งกําลังใจไปยังครอบครัวของผู้เสียชีวิตและผู้สูญหายทุกท่าน สามารถสอบถามข้อมูลเพิ่มเติมได้ที่ Facebook กบข. หรือ LINE กบข. @gpfcommunity หรือศูนย์บริการข้อมูลสมาชิก โทร 1179
รัฐบาลไทย-ข่าวทำเนียบรัฐบาล- ปลัด สธ. ประชุมทางไกลผู้บริหารในพื้นที่ เปิดศูนย์ปฏิบัติการฉุกเฉินฯ ทุกจังหวัด เตรียมความพร้อมรับเทศกาลปีใหม่ 2566
วันศุกร์ที่ 23 ธันวาคม 2565
ปลัด สธ. ประชุมทางไกลผู้บริหารในพื้นที่ เปิดศูนย์ปฏิบัติการฉุกเฉินฯ ทุกจังหวัด เตรียมความพร้อมรับเทศกาลปีใหม่ 2566
ปลัดกระทรวงสาธารณสุข ประชุมทางไกลกับนายแพทย์สาธารณสุขจังหวัด ผู้อํานวยการโรงพยาบาลทั่วประเทศ กําชับเตรียมความพร้อมรับเทศกาลปีใหม่ 2566 เปิดศูนย์ปฏิบัติการฉุกเฉินด้านการแพทย์และสาธารณสุข วิเคราะห์ข้อมูล การบาดเจ็บและส่งต่อ
ปลัดกระทรวงสาธารณสุข ประชุมทางไกลกับนายแพทย์สาธารณสุขจังหวัด ผู้อํานวยการโรงพยาบาลทั่วประเทศ กําชับเตรียมความพร้อมรับเทศกาลปีใหม่ 2566 เปิดศูนย์ปฏิบัติการฉุกเฉินด้านการแพทย์และสาธารณสุข วิเคราะห์ข้อมูล การบาดเจ็บและส่งต่อให้กับศูนย์ป้องกันและลดอุบัติเหตุทางถนนระดับจังหวัด เพื่อวางแนวทางแก้ไข ทีมช่วยเหลือหลังเกิดอุบัติเหตุเน้นเข้าถึงจุดเกิดเหตุรวดเร็วภายใต้มาตรการความปลอดภัย พร้อมตรวจวัดแอลกอฮอล์ในเลือดผู้ขับขี่ตามเจ้าหน้าที่ตํารวจร้องขอ
วันนี้ (23 ธันวาคม 2565) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรี นายแพทย์โอภาส การย์กวินพงศ์ ปลัดกระทรวงสาธารณสุข พร้อมด้วยคณะผู้บริหาร ประชุมทางไกลผ่านระบบวิดีโอ กับนายแพทย์สาธารณสุขจังหวัดและผู้อํานวยการโรงพยาบาลทั่วประเทศ ในการเตรียมความพร้อมด้านการแพทย์และสาธารณสุขช่วงเทศกาลปีใหม่ พ.ศ. 2566 ซึ่งคาดว่าจะมีการเดินทางกลับภูมิลําเนาและการเดินทางท่องเที่ยวเพิ่มขึ้น เนื่องจากสถานการณ์โควิด 19 คลี่คลาย ทําให้มีโอกาสที่จะเกิดอุบัติเหตุเพิ่มขึ้นได้ จึงขอให้สํานักงานสาธารณสุขทุกจังหวัดและโรงพยาบาลทุกแห่ง เตรียมความพร้อมรองรับ โดยเปิดศูนย์ปฏิบัติการฉุกเฉินด้านการแพทย์และสาธารณสุขประจําจังหวัด บูรณาการการทํางานร่วมกับหน่วยงานในพื้นที่ ตั้งแต่วันที่ 28 ธันวาคม 2565 – 5 มกราคม 2566 พร้อมวิเคราะห์ข้อมูล การบาดเจ็บและส่งต่อให้กับศูนย์ป้องกันและลดอุบัติเหตุทางถนนระดับจังหวัด เพื่อวางแนวทางป้องกันและลดอุบัติเหตุในพื้นที่ โดยเฉพาะการกําหนดมาตรการในพื้นที่ที่มีความเสี่ยงสูง
นายแพทย์โอภาสกล่าวต่อว่า สําหรับโรงพยาบาลทุกแห่ง ให้เตรียมการตรวจวัดระดับแอลกอฮอล์ในเลือดในผู้ขับขี่ที่เกิดอุบัติเหตุตามที่เจ้าหน้าที่ตํารวจร้องขอ พร้อมทั้งรายงานข้อมูลในระบบรายงาน ส่วนทีมปฏิบัติการทางการแพทย์ที่จะให้การช่วยเหลือหลังเกิดอุบัติเหตุ ซึ่งต้องเข้าถึงจุดเกิดเหตุอย่างรวดเร็ว ขอให้ดําเนินการภายใต้มาตรการความปลอดภัยของรถพยาบาลและผู้ปฏิบัติงาน ทั้งนี้ สามารถพิจารณาจ่ายค่าตอบแทนเจ้าหน้าที่ที่ปฏิบัติงานในช่วงเทศกาลปีใหม่ พ.ศ. 2566 เพิ่มขึ้นได้ไม่เกิน 2 เท่า ตามหลักเกณฑ์ วิธีการ และเงื่อนไขฯ (ฉ.5) โดยมีการทําคําสั่งมอบหมายเจ้าหน้าที่ปฏิบัติงานให้ชัดเจน
ทั้งนี้ ข้อมูลอุบัติเหตุช่วงเทศกาลปีใหม่ 2565 พบว่า เกิดเหตุสูงสุดระหว่างวันที่ 30 ธันวาคม 2564 – 1 มกราคม 2565 โดยมีสาเหตุมาจากการขับรถเร็วและดื่มแล้วขับ ผู้ขับขี่ที่ตรวจพบปริมาณแอลกอฮอล์ในเลือด เป็นเด็กอายุต่ํากว่า 20 ปีมากขึ้น ส่วนบาดเจ็บและเสียชีวิตสูงสุดในช่วงอายุ 40-49 ปี สาเหตุมาจากจักรยานยนต์ ถึงร้อยละ 85.80 และส่วนใหญ่ไม่สวมหมวกกันน็อค
*********************************** 23 ธันวาคม 2565
รัฐบาลไทย-ข่าวทำเนียบรัฐบาล-Foreign investment soars by 74% during January and November 2022
วันศุกร์ที่ 23 ธันวาคม 2565
23/12/2565
Foreign investment soars by 74% during January and November 2022
Foreign investment soars by 74% during January and November 2022
December 22, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was reported on the overview of foreign direct investment situation in Thailand during the first 11 months of 2022 (January- November), which has reached the total of over 112,466 million Baht, an increase of 74% from the same period of 2021. Consequently, over 5,000 employment positions have been created.
The Prime Minister is pleased with the confidence of foreign investors on Thailand’s economic potentials. He also thanked concerned agencies for their hard work in translating the Government’s policies into action which has resulted in the Thai economy continuing to show positive signs for rapid recovery.
During January and November 2022, Ministry of Commerce has approved the request of 530 foreign investors to conduct businesses in Thailand under Foreign Business Act B.E. 2542. Top 3 foreign investors by countries are: 1) Japan: 137 investors (26%) with the total investment of 39 billion Baht, 2) Singapore: 85 investors (16%) with the total investment of 11,999 million Baht, and 3) U.S.: 70 investors (13%) with the total investment of 3,343 million Baht. Businesses approved by Ministry of Commerce are mostly relevant with the Government’s policies on national infrastructure development, public sector investment promotion, and S-Curve industries.
According to the Government Spokesperson, the Prime Minister emphasized the importance to continue promoting foreign direct investment and ease of doing business. Proper and timely investment policies, as well as promotion of Thailand as regional hub, also boost the confidence of foreign investors, ensure continuous economic recovery, and employment and revenue creation. The FDI statistics is in line with the report of World Bank, IMF, and Fitch Ratings which stated that the Thai economy has rapidly recovered and expanded.
รัฐบาลไทย-ข่าวทำเนียบรัฐบาล-พลเอก ประวิตรฯ รองนายกรัฐมนตรี เรียกถก EIA โครงการสำคัญ เชื่อมโยงเศรษฐกิจ ความมั่นคงพลังงานและการพัฒนาแหล่งน้ำ
วันศุกร์ที่ 23 ธันวาคม 2565
23/12/2565
พลเอก ประวิตรฯ รองนายกรัฐมนตรี เรียกถก EIA โครงการสําคัญ เชื่อมโยงเศรษฐกิจ ความมั่นคงพลังงานและการพัฒนาแหล่งน้ํา
พลเอก ประวิตรฯ รองนายกรัฐมนตรี เรียกถก EIA โครงการสําคัญ เชื่อมโยงเศรษฐกิจ ความมั่นคงพลังงานและการพัฒนาแหล่งน้ํา
วันนี้ (23 ธันวาคม 2565) เวลา 10.00 น. พลเอก คงชีพ ตันตระวาณิชย์ โฆษกรองนายกรัฐมนตรี เปิดเผยว่า พลเอก ประวิตร วงษ์สุวรรณ รองนายกรัฐมนตรี เรียกประชุมคณะกรรมการสิ่งแวดล้อมแห่งชาติ ผ่านระบบ VTC ณ ห้องประชุมมูลนิธิอนุรักษ์ป่ารอยต่อฯ โดยมี รัฐมนตรีว่าการกระทรวงมหาดไทย รัฐมนตรีว่าการกระทรวงทรัพยากรธรรมชาติและสิ่งแวดล้อม และ ปลัดกระทรวงทรัพยากรธรรมชาติและสิ่งแวดล้อมร่วมประชุม เพื่อเร่งพิจารณา EIA ขับเคลื่อนแผนงานสําคัญตามนโยบายของรัฐบาล
ที่ประชุมร่วมพิจารณาและให้ความเห็นชอบ รายงาน EIA การพัฒนาเสริมความมั่นคงของระบบไฟฟ้าในเกาะกระเต็น จว.สุราษฎร์ธานี และโครงการสําคัญ ประกอบด้วย โครงการถนนตามผังเมืองกําแพงเพชร โครงการถนนวงแหวนเลี่ยงเมืองหมายเลข 7 ส่วนต่อขยายเชื่อมสนามบินอู่ตะเภา โครงการขยายท่าอากาศยานบุรีรัมย์ โครงการอ่างเก็บน้ําแม่บอม อันเนื่องมาจากพระราชดําริ จว.ลําปาง โครงการระบบท่อส่งก๊าซธรรมชาติทางบกจากบางปะกงไปยังโรงไฟฟ้าพระนครใต้ โครงการสะพานเชื่อมเกาะลันตา จว.กระบี่ นอกจากนั้น ที่ประชุมยังเห็นชอบ (ร่าง) แผนการจัดระดับชาติ เพื่อการปฏิบัติตามอนุสัญญาสต๊อกโฮล์มว่าด้วยสารมลพิษที่ตกค้างยาวนาน แผนดําเนินงานแก้ปัญหาการปนเปื้อนสารตะกั่วบริเวณห้วยคลิตี้ ปี 2565-2568 และ (ร่าง) แผนปฏิบัติการป้องกันและแก้ไขปัญหาฝุ่นละออง PM 2.5 ปี 2566
พลเอก ประวิตร ฯ ได้ขอบคุณ ทส.ที่เร่งจัดทําแผนปฏิบัติการป้องกันและแก้ปัญหา PM 2.5 โดยขอให้ ทส.เร่งรัดขับเคลื่อนการปฏิบัติตามแผนให้เป็นรูปธรรม โดยเฉพาะห้วงเวลาวิกฤตคุณภาพอากาศ พร้อมย้ํา ขอให้คณะกรรมการ ให้ความสําคัญร่วมกันเร่งพิจารณาโครงการสําคัญตามนโยบายของรัฐบาลที่เชื่อมโยงเศรษฐกิจ ความมั่นคงพลังงาน และการพัฒนาแหล่งน้ํา เพื่อประโยชน์ของประชาชนทั้งประเทศ โดยขอให้พิจารณารอบคอบตามมาตรการหรือหลักเกณฑ์ที่กําหนด ทั้งนี้ขอให้หน่วยงานเจ้าของโครงการ ที่ผ่านความเห็นชอบ ต้องดําเนินตามมาตรการที่กําหนดอย่างเคร่งครัด และให้นําเสนอ ครม.ตามขั้นตอน
รัฐบาลไทย-ข่าวทำเนียบรัฐบาล-ธ.ก.ส. โอนเงินประกันรายได้เกษตรกรผู้ปลูกข้าว ปี 2565/66 งวดที่ 9 อีกกว่า 150 ล้านบาท 15 ธันวาคมนี้
วันพฤหัสบดีที่ 15 ธันวาคม 2565
ธ.ก.ส. โอนเงินประกันรายได้เกษตรกรผู้ปลูกข้าว ปี 2565/66 งวดที่ 9 อีกกว่า 150 ล้านบาท 15 ธันวาคมนี้
ตามมติ ครม.เมื่อวันที่ 15 พ.ย.2565 เห็นชอบดําเนินโครงการประกันรายได้เกษตรกรผู้ปลูกข้าวปี 2565/66 ธ.ก.ส.เริ่มโอนเงินประกันรายได้ ตั้งแต่วันที่ 24 พ.ย.2565 โดยโอนเงินงวดที่ 1-8 ให้เกษตรกรผู้ปลูกข้าวแล้ว 2.53 ล้านครัวเรือน เป็นจํานวนเงิน 7,254.99 ล้านบาท
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 15 พฤศจิกายน 2565 เห็นชอบให้ดําเนินโครงการประกันรายได้เกษตรกรผู้ปลูกข้าว ปี 2565/66 กรอบวงเงินงบประมาณตามกรอบมาตรา 28 แห่งพระราชบัญญัติวินัยการเงินการคลังของรัฐ พ.ศ. 2561 จํานวน 18,700.13 ล้านบาท และมติคณะกรรมการ ธ.ก.ส. เมื่อวันที่ 21 พฤศจิกายน 2565 เห็นชอบให้ ธ.ก.ส. ดําเนินโครงการประกันรายได้เกษตรกรผู้ปลูกข้าว 5 ชนิด ได้แก่ ข้าวเปลือกหอมมะลิ ข้าวเปลือกหอมมะลินอกพื้นที่ ข้าวเปลือกปทุมธานี ข้าวเปลือกเจ้า และข้าวเปลือกเหนียว ในพื้นที่เพาะปลูกข้าวทั่วประเทศ ที่ขึ้นทะเบียนกับกรมส่งเสริมการเกษตร ประมาณ 4.68 ล้านครัวเรือน เพื่อช่วยเหลือเกษตรกรผู้ปลูกข้าว และป้องกันความเสี่ยงด้านราคาไม่ให้ประสบปัญหาขาดทุด ลดภาระค่าใช้จ่ายในการแก้ไขปัญหาราคาผลผลิตตกต่ํา โดยที่กลไกตลาดยังคงทํางานเป็นปกติ ซึ่ง ธ.ก.ส. ได้เริ่มโอนเงินประกันรายได้ ตั้งแต่วันที่ 24 พฤศจิกายน 2565 โดยโอนเงินงวดที่ 1 - 8 ให้เกษตรกรผู้ปลูกข้าว ไปแล้วจํานวน 2.53 ล้านครัวเรือน เป็นจํานวนเงิน 7,254.99 ล้านบาท
สําหรับเกษตรกรที่แจ้งวันที่คาดว่าจะเก็บเกี่ยวในช่วงวันที่ 3 ธันวาคมถึง 9 ธันวาคม 2565 ธ.ก.ส. จะโอนเงินส่วนต่างระหว่างราคาประกันรายได้กับราคาเกณฑ์กลางอ้างอิง (งวดที่ 9 และงวดที่ 1 - 8 เพิ่มเติม) เข้าบัญชีเกษตรกรในวันที่ 15 ธันวาคม 2565 จํานวนกว่า 48,336 ครัวเรือน เป็นจํานวนเงิน 150.35 ล้านบาท ทั้งนี้ เกษตรกรจะต้องขึ้นทะเบียนเกษตรกรผู้ปลูกข้าวปีการผลิต 2565/66 กับกรมส่งเสริมการเกษตร และต้องแจ้งวันที่คาดว่าจะเก็บเกี่ยวเพื่อใช้เป็นข้อมูลช่วงเวลาที่เกษตรกรจะได้รับสิทธิชดเชย โดยกรมส่งเสริมการเกษตรจะจัดส่งข้อมูลการขึ้นทะเบียนเกษตรกรผู้ปลูกข้าว จําแนกตามช่วงเวลาที่เก็บเกี่ยวและคํานวณปริมาณผลผลิต โดยใช้พื้นที่ทั้งหมดที่ขึ้นทะเบียนปลูกข้าวแต่ละชนิดคูณผลผลิตเฉลี่ยต่อไร่เป็นปริมาณผลผลิตที่ต้องชดเชยส่งให้กับ ธ.ก.ส. เพื่อประมวลผลและดําเนินการจ่ายเงินเข้าบัญชีเกษตรกรโดยตรงภายใน 3 วัน นับจากวันที่ได้รับราคาเกณฑ์กลางอ้างอิงในแต่ละรอบจากคณะอนุกรรมการกํากับดูแลและกําหนดเกณฑ์กลางอ้างอิงโครงการประกันรายได้เกษตรกรผู้ปลูกข้าว
ทั้งนี้ เกษตรกรสามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile และ A-Mobile Plus ตลอด 24 ชั่วโมงและจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ สําหรับเกษตรกรที่มีข้อสอบถามเกี่ยวกับโครงการดังกล่าวนี้ สามารถติดต่อสอบถามได้ที่ ธ.ก.ส. ทุกสาขาทั่วประเทศ
รัฐบาลไทย-ข่าวทำเนียบรัฐบาล-​ปรับปรุงกฎหมายอุดช่องว่างสถานศึกษาบังคับนักเรียนตั้งครรภ์ย้ายโรงเรียน
วันพฤหัสบดีที่ 15 ธันวาคม 2565
​ปรับปรุงกฎหมายอุดช่องว่างสถานศึกษาบังคับนักเรียนตั้งครรภ์ย้ายโรงเรียน
วันพุธที่ 14 ธันวาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลดูแลสวัสดิภาพนักเรียนและนักศึกษาหญิงที่ตั้งครรภ์ในวัยเรียน
โดยเห็นชอบร่างกฎกระทรวงกําหนดประเภทของสถานศึกษาและการดําเนินการของสถานศึกษาในการ
ป้องกันและแก้ไขปัญหาการตั้งครรภ์ในวัยรุ่น (ฉบับที่..) พ.ศ. ... ซึ่งเป็นการปรับปรุงกฎหมาย
จากเดิมกําหนดว่าสถานศึกษาต้องไม่ให้นักเรียนหรือนักศึกษาที่ตั้งครรภ์อยู่ออกจากสถานศึกษาเว้นแต่เป็นการ
ย้าย เปลี่ยนเป็น “สถานศึกษาที่มีนักเรียนหรือนักศึกษาซึ่งตั้งครรภ์อยู่ในสถานศึกษา
ต้องไม่ให้นักเรียนหรือนักศึกษานั้นออกจากสถานศึกษาดังกล่าว
เว้นแต่เป็นการย้ายสถานศึกษาตามเจตนารมณ์ของนักเรียนหรือนักศึกษาที่ตั้งครรภ์”
เพื่อคุ้มครองนักเรียนนักศึกษาที่ตั้งครรภ์ให้มีสิทธิได้รับการศึกษาอย่างเหมาะสมและต่อเนื่อง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.สุชาติ ส่ง รองปลัด ประชุมความร่วมมือมุ่งต่อต้านการค้ามนุษย์ในอนุภูมิภาคลุ่มแม่น้ำโขง
วันพฤหัสบดีที่ 15 ธันวาคม 2565
รมว.สุชาติ ส่ง รองปลัด ประชุมความร่วมมือมุ่งต่อต้านการค้ามนุษย์ในอนุภูมิภาคลุ่มแม่น้ําโขง
รมว.สุชาติ ส่ง รองปลัด ประชุมความร่วมมือมุ่งต่อต้านการค้ามนุษย์ในอนุภูมิภาคลุ่มแม่น้ําโขง
วันที่ 15 ธันวาคม 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้นายวรรณรัตน์ ศรีสุขใส รองปลัดกระทรวงแรงงานและโฆษกกระทรวงแรงงาน เข้าร่วมการประชุมคณะกรรมการประสานความร่วมมือในอนุภูมิภาคลุ่มแม่น้ําโขงเพื่อต่อต้านการค้ามนุษย์ระดับภูมิภาค(COMMIT Regional Task Force Meeting : COMMIT RTF) ในหัวข้อเรื่อง การเสริมสร้างความเข้มแข็งและยั่งยืนในความร่วมมือระดับพหุภาคีเพื่อต่อต้านการค้ามนุษย์ เพื่อแลกเปลี่ยนประสบการณ์ ความคิดเห็น และเรียนรู้แนวทางปฏิบัติที่ดีในการป้องกันและปราบปรามการค้ามนุษย์ ระหว่างประเทศสมาชิกในอนุภาคลุ่มแม่น้ําโขงเพื่อต่อต้านการค้ามนุษย์ ได้แก่ ราชอาณาจักรกัมพูชา สาธารณรัฐประชาชนจีนสาธารณรัฐประชาธิปไตยประชาชนลาว สาธารณรัฐแห่งสหภาพเมียนมา สาธารณรัฐสังคมนิยมเวียดนาม และราชอาณาจักรไทย โดยมี นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ เป็นประธานการประชุม และเจ้าหน้าที่ที่เกี่ยวข้องหน่วยงานที่เกี่ยวข้องเข้าร่วมประชุม ณ โรงแรมเอส รัชดา เลเชอร์ กรุงเทพฯ และผ่านสื่ออิเล็กทรอนิกส์
นายวรรณรัตน์ กล่าวว่า รัฐบาลภายใต้การนําของท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และท่านพล.อ.ประวิตร วงษ์สุวรรณ รองนายกรัฐมนตรีซึ่งท่านกํากับดูแลกระทรวงแรงงาน ได้ประกาศให้การป้องกันและปราบปรามการค้ามนุษย์เป็นวาระแห่งชาติ และท่านสุชาติ ชมกลิ่น รัฐมนตรีว่าการกระทรวงแรงงาน ได้ให้ความสําคัญและมีความมุ่งมั่นในการแก้ไขปัญหาและขจัดการค้ามนุษย์ด้านแรงงานและการบังคับใช้แรงงานให้หมดสิ้นไปจาก
ประเทศไทย เพื่อให้เกิดผลลัพธ์เป็นรูปธรรมที่ชัดเจนรวมทั้งการมุ่งสู่ระดับเทียร์ 1 ในวันนี้ท่านรัฐมนตรีสุชาติ ชมกลิ่น จึงมอบหมายให้ผมเข้าร่วมการประชุมดังกล่าว ซึ่งในส่วนของกระทรวงแรงงาน โดยสํานักงานปลัดกระทรวงแรงงาน สํานักงานเลขานุการศูนย์บัญชาการป้องกันการค้ามนุษย์ด้านแรงงาน (สล.ศปคร.) ได้นําเสนอต่อที่ประชุมในเรื่องการทบทวนและสะท้อนผลการดําเนินงานตามแผนปฏิบัติการความร่วมมือระดับรัฐมนตรีของประเทศในอนุภูมิภาคลุ่มแม่น้ําโขงเพื่อต่อต้านการค้ามนุษย์ระยะที่ 4 (พ.ศ. 2558-2561) หรือแผน SPA IV ในด้านป้องกัน ซึ่งได้ดําเนินการพัฒนากลไกการบริหารจัดการเพื่อป้องกันการค้ามนุษย์ โดยพัฒนากฎหมาย ออกกฎกระทรวงคุ้มครองแรงงานในงานประมงทะเล พ.ศ.2565 ดําเนินการตามาตรฐานการปฏิบัติงาน จัดตั้งศูนย์บริการคัดแยก 10 จังหวัดนําร่องเพิ่มขีดความสามารถของเจ้าหน้าที่ในการบังคับใช้กฎหมายที่เกี่ยวข้องกับการค้ามนุษย์ ป้องกันการค้ามนุษย์ในกลุ่มเสี่ยง และความร่วมมือในการป้องกันการค้ามนุษย์เพื่อให้สอดคล้องกับมาตรฐานสากล
+++++++++++++++++++++
กองเผยแพร่และประชาสัมพันธ์
15 ธันวาคม 2565